
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 417 

26 Αυγούστου 2009 


ΑΠΟΦΑΣΕΙ Σ 

Αριθμ. 3716 

Έγκριση Σχεδίου Χωρικής και Οικιστικής Οργάνωσης 
Ανοικτής Πόλης (ΣΧΟΟΑΠ) Δήμου Ζαλόγγου Νομού 
Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΗΠΕΙΡΟΥ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική Αυτοδιοίκηση κ.λπ.». 

2. Τις διατάξεις του ν. 2508/1997 (ΦΕΚ 124/Α), «Βιώσιμη 
οικιστική ανάπτυξη των πόλεων και οικισμών της χώρας 
και άλλες διατάξεις» και ειδικότερα της παραγράφου 
3 του άρθρου 5. 

3. Τις διατάξεις του ν. 2742/1999 (ΦΕΚ 207/Α), «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις». 

4. Τις διατάξεις του ν. 1337/1983 (ΦΕΚ 33/Α) «Επέκτα¬ 
ση των πολεοδομικών σχεδίων, οικιστική ανάπτυξη και 
σχετικές ρυθμίσεις». 

5. Τις διατάξεις του ν. 1650/1986 (ΦΕΚ 160/Α) «για την 
προστασία του περιβάλλοντος». 

6. Τις διατάξεις του ν. 1577/1985 (ΦΕΚ 210/Α) και του 
ν. 2831/2000 (ΦΕΚ 140/Α), όπως εκάστοτε ισχύει. 

7. Τις διατάξεις των π.δ. της 06/17.10.1978 (ΦΕΚ 538/Δ) 
και της 24/31.5.1985 (ΦΕΚ 270/Δ), όπως εκάστοτε ισχύ¬ 
ουν. 

8. Την υπ’ αριθμ. 25301/2003 (ΦΕΚ 1451/Β) υπουργική 
απόφαση, «Εγκριση περιφερειακού πλαισίου Χωροταξι¬ 
κού Σχεδιασμού και Αειφόρου Ανάπτυξης Περιφέρειας 
Ηπείρου». 

9. Την υπ’ αριθμ. 49828/2008 (ΦΕΚ 2464/Β) απόφαση 
«Εγκριση ειδικού πλαισίου χωροταξικού σχεδιασμού για 
τις ΑΠΕ και της ΣΜΠΕ αυτού». 

10. Την υπ’ αριθμ. 11508/2009 (ΦΕΚ 151/ΑΑΠ) απόφαση 
«Εγκριση ειδικού πλαισίου χωροταξικού σχεδιασμού και 
αειφόρου ανάπτυξης για τη βιομηχανία και της ΣΜΠΕ 
αυτού». 

11. Την υπ’ αριθμ. 24208/2009 (ΦΕΚ 1138/Β) απόφαση 
«Εγκριση ειδικού πλαισίου χωροταξικού σχεδιασμού για 
τον τουρισμό και της ΣΜΠΕ αυτού». 

12. Την υπ’ αριθμ. 11989/2008 (ΦΕΚ 123/Δ) κοινή υπουρ¬ 
γική απόφαση «Χαρακτηρισμός των χερσαίων, υδάτινων 


και θαλάσσιων περιοχών του Αμβρακικού κόλπου ως 
Εθνικού Πάρκου και καθορισμός χρήσεων, όρων και 
περιορισμών». 

13. Την υπ’ αριθμ. 9572/1845/2000 (ΦΕΚ 209/Δ) υπουρ¬ 
γική απόφαση, «Τεχνικές προδιαγραφές μελετών Γ.Π.Σ. 
και ΣΧΟΟΑΠ και αμοιβές μηχανικών για την εκπόνηση 
μελετών». 

14. Την υπ’ αριθμ. 10788/2004 (ΦΕΚ 285/Δ) υπουργική 
απόφαση, «Εγκριση πολεοδομικών σταθεροτύπων και 
ανώτατα όρια πυκνοτήτων που εφαρμόζονται κατά την 
εκπόνηση των ΓΠΣ, των ΣΧΟΟΑΠ και των πολεοδομικών 
μελετών». 

15. Την υπ’ αριθμ. οικ.37691/2007 (ΦΕΚ 1902/Β) υπουρ¬ 
γική απόφαση, «Εγκριση προδιαγραφών εκπόνησης με¬ 
λετών γεωλογικής καταλληλότητας που συντάσσονται 
στα πλαίσια των μελετών ΓΠΣ - ΣΧΟΟΑΠ». 

16. Την υπ’ αριθμ. ΥΠΕΧΩΔΕ/ΕΥΠΕ/οικ.107017/2006 
(ΦΕΚ 1225/Β) κοινή υπουργική απόφαση «Εκτίμηση των 
περιβαλλοντικών επιπτώσεων ορισμένων σχεδίων και 
προγραμμάτων, σε συμμόρφωση με τις διατάξεις της 
οδηγίας 2001/42/ΕΚ του Ευρωπαϊκού Κοινοβουλίου και 
του Συμβουλίου της 27ης Ιουνίου 2001». 

17. Την υπ’ αριθμ. ΥΠΕΧΩΔΕ/ΕΥΠΕ/127953/16.5,2007 
εγκύκλιο του ΥΠΕΧΩΔΕ «Διευκρινίσεις για την εφαρ¬ 
μογή της κοινής υπουργικής απόφασης ΥΠΕΧΩΔΕ/ΕΥΠΕ/ 
οικ.107017/5.9.2006 (ΦΕΚ 1225/Β) για ΓΠΣ και ΣΧΟΟΑΠ 
χρηματοδοτούμενα από το Γ' ΚΠΣ». 

18. Την υπ’ αριθμ. 4213/19.11.2002 (ΦΕΚ 1081/Δ) απόφαση 
του Γενικού Γραμματέα Περιφέρειας Ηπείρου, με την 
οποία αποφασίστηκε η κίνηση της διαδικασίας εκπόνη¬ 
σης της μελέτης ΣΧΟΟΑΠ Δήμου Ζαλόγγου. 

19. Την υπ’ αριθμ. 14096/20.2.2008 (ΦΕΚ 423/Β) απόφαση 
Γενικού Γραμματέα Περιφέρειας Ηπείρου «Μεταβίβαση 
αρμοδιοτήτων και παροχή εξουσιοδότησης υπογραφής 
αποφάσεων, εγγράφων κ.λπ. «Με εντολή Γ ενικού Γ ραμ¬ 
ματέα Περιφέρειας Ηπείρου». 

20. Τα υπ’ αριθμ. Δ.Π.οικ.5285/6.12.2004 και Δ.Π.οικ.1291/ 
21.03.2006 έγγραφα της Δ/νσης Πολεοδομίας & ΠΈ. της 
Ν.Α. Πρέβεζας, προς τους αρμόδιους φορείς για γνω¬ 
μοδότηση επί της μελέτης. 

21. Το υπ’ αριθμ. 752/25.7.2006 έγγραφο της Δ/νσης 
Δασών Ν. Πρέβεζας. 

22. Τα υπ’ αριθμ. 2/2005 και 6/2007 πρακτικά της ΝΕ- 
ΧΩΠ Ν. Πρέβεζας. 

23. Το υπ’ αριθμ. 452/30.1.2007 έγγραφο της ΛΓ' Εφο- 

ρείας Προϊστ. & Κλασικών Αρχαιοτήτων Πρέβεζας - Άρ¬ 
τας. 

24. Το υπ’ αριθμ. 500/2.2.2007 έγγραφο της Δ/νσης 
Περιβάλλοντος & Χωροταξίας Περιφέρειας Ηπείρου. 

25. Το υπ’ αριθ. ΥΠ/1028/25.4.2006 έγγραφο της Δ/νσης 
Δημόσιας Υγείας Ν.Α. Πρέβεζας. 

26. Το υπ’ αριθ. 94/5.6.2007 έγγραφο της 18ης Εφορεί¬ 
ας Βυζαντινών Αρχαιοτήτων. 

27. Το υπ’ αριθ. 80/596/14.4.2006 έγγραφο του ΟΤΕ. 

28. Την υπ’ αριθ. 50/2007 απόφαση του Δημοτικού 
Συμβουλίου Δήμου Ζαλόγγου για το Β1 στάδιο της με¬ 
λέτης ΣΧΟΟΑΠ. 

29. Την υπ’ αριθ. 108/2008 απόφαση του Δημοτικού 
Συμβουλίου Δήμου Ζαλόγγου για το Β2 στάδιο της με¬ 
λέτης ΣΧΟΟΑΠ. 

30. Το γεγονός ότι οι υπόλοιποι φορείς δεν απάντησαν 
μέχρι σήμερα. 

31. Την από 22.10.2008 έγκριση της μελέτης γεωλογικής 
διερεύνησης στα πλαίσια της μελέτης ΣΧΟΟΑΠ Δήμου 
Ζαλόγγου, από το γεωλόγο της Δ/νσης Περιβάλλοντος 
και Χωροταξίας Περιφέρειας Ηπείρου. 

32. Την κατά πλειοψηφία θετική γνωμοδότηση του 
ΣΧΟΠ Περιφέρειας Ηπείρου, όπως διατυπώνεται στην 
αριθ. 12/31.10.2008 πράξη του. 

33. Την υπ’ αριθ. 27/2009 απόφαση του Δημοτικού Συμ¬ 
βουλίου Δήμου Ζαλόγγου για την οριστική παραλαβή 
του Β2 σταδίου της μελέτης ΣΧΟΟΑΠ. 

34. Το υπ’ αριθ. 5977/28.7.2009 έγγραφο του Δήμου 
Ζαλόγγου. 

35. Την υπ’ αριθ. 1667/18.8.2009 απόφαση Γενικού Γραμ- 
ματέα Περιφέρειας Ηπείρου «Τελικές ρυθμίσεις για το 
ΣΧΟΟΑΠ Δήμου Ζαλόγγου Νομού Πρέβεζας». 

36. Το γεγονός ότι από τις κανονιστικές διατάξεις 
της παρούσας δεν προκαλείται δαπάνη σε βάρους του 
κρατικού προϋπολογισμού και του προϋπολογισμού του 
οικείου ΟΤΑ, αποφασίζουμε: 

Εγκρίνεται το Σχέδιο Χωρικής και Οικιστικής Οργάνω¬ 
σης Ανοικτής Πόλης (ΣΧΟΟΑΠ) Δήμου Ζαλόγγου Νομού 
Πρέβεζας, που περιλαμβάνει τα τοπικά διαμερίσματα 
Καναλιού, Βράχου, Εκκλησιών, Καμαρίνας, Κρυοπηγής, 
Μυρσίνης, Νέας Σαμψούντας, Νέας Σινώπης, Ριζών και 
Χειμαδιού. 

Τα όρια του ΣΧΟΟΑΠ φαίνονται στους θεωρημένους 
αρμοδίως χάρτες Π.1, Π.2 κλίμακας 1:25.000, Π.3.1.1 έως 
Π.3.10 κλίμακας 1:5.000 και το δίσκο αποθήκευσης (Οϋ) 
με δομημένη διανυσματική πληροφορία σε ψηφιακή 
δομή, που συνοδεύουν την παρούσα. Η ολοκληρωμένη 
μελέτη ΣΧΟΟΑΠ περιλαμβάνει τα τεύχη και τους χάρτες 
των Α, Β1 και Β2 σταδίων. 

Το ΣΧΟΟΑΠ Δήμου Ζαλόγγου περιλαμβάνει τα πα¬ 
ρακάτω: 

Α. ΔΟΜΙΚΟ ΣΧΕΔΙΟ ΧΩΡΙΚΗΣ ΟΡΓΑΝΩΣΗΣ 

Παρουσιάζεται στον χάρτη Π1. 

Ειδικότερα χωροθετούνται οι απαιτούμενοι οικιστικοί 
υποδοχείς για Α' και Β' κατοικία με χρονικό ορίζοντα 
το 2021 και για πληθυσμιακό μέγεθος 6.030 μόνιμων 
κατοίκων και εποχικού πληθυσμού 20.000 ατόμων. Κα¬ 
θορίζονται χρήσεις γης και κανονιστικές ρυθμίσεις στις 
εκτός οικισμών περιοχές, με στόχο τη συγκέντρωση 
ομοειδών χρήσεων με παράλληλη προστασία του περι¬ 
βάλλοντος. Σύμφωνα με το Περιφερειακό Πλαίσιο Χωρο¬ 
ταξικού Σχεδίου και Αειφόρου Ανάπτυξης Περιφέρειας 
Ηπείρου (ΚΥΑ 25301/2003, ΦΕΚ 1451/Β) το Κανάλι είναι 


ενισχυμένο κέντρο 4ου επιπέδου εξαρτώμενο από την 
Πρέβεζα που είναι οικιστικό κέντρο 2ου επιπέδου. 

Το ΣΧΟΟΑΠ Δήμου Ζαλόγγου στοχεύει: 

• Στην ομαλή υποδοχή της έντονης εξωγενούς ζήτη¬ 
σης τουρισμού - Β' κατοικίας στην παράκτια ζώνη. 

• Στην προστασία του φυσικού περιβάλλοντος παράλ¬ 
ληλα με τη διατήρηση των παραδοσιακά ασκούμενων 
αγροτικών δραστηριοτήτων, στο βόρειο ορεινό τμήμα. 

• Στη διατήρηση της γεωργικής γης, με παράλληλη 
ανάπτυξη συμβατών παραγωγικών δραστηριοτήτων, στο 
νότιο πεδινό τμήμα. 

• Στην ενίσχυση του Καναλιού, έδρα του Δήμου, ώστε 
να διαθέτει την απαραίτητη υποδομή για την καθη¬ 
μερινή εξυπηρέτηση του μόνιμου αλλά και εποχικού 
πληθυσμού του Δήμου. Στόχος είναι να λειτουργήσει ως 
ανάχωμα στην αστικοποίηση όχι μόνο συγκροτώντας 
τον πληθυσμό της υπαίθρου, αλλά και αντιστρέφοντας 
την κίνηση του πληθυσμού, λειτουργώντας ως προάστιο 
της Πρέβεζας. 

Β. ΟΡΓΑΝΩΣΗ ΤΩΝ ΧΡΗΣΕΩΝ ΚΑΙ ΠΡΟΣΤΑΣΙΑ ΠΕΡΙ¬ 
ΒΑΛΛΟΝΤΟΣ 

Παρουσιάζεται στον χάρτη Π2 κλίμακας 1:25.000. Ει¬ 
δικότερα καθορίζονται: 

Β.1 Οικιστική οργάνωση 

Β.1.1 Υφιστάμενοι οικιστικοί υποδοχείς. 

Είναι όλοι οι οικισμοί του Δήμου, οι οποίοι είναι οριο- 
θετημένοι και οι περιοχές με εγκεκριμένη πολεοδομική 
μελέτη. 

Β.1.2 Νέοι οικιστικοί υποδοχείς. 

Είναι οι επεκτάσεις υφιστάμενων οικισμών Α' κατοικί¬ 
ας και νέοι οικιστικοί υποδοχείς Β' κατοικίας. 

Αναλυτικά στοιχεία για την πολεοδομική οργάνωση 
των υφιστάμενων και νέων οικιστικών υποδοχέων πα¬ 
ρατίθενται στο κεφάλαιο Γ. 

Β.2 Περιοχές Ειδικής Προστασίας (ΠΕΠ) 

Β.2.1 ΠΕΠ - Α. 

Είναι η κεντρική ορεινή ενότητα του Δήμου, όπου επι¬ 
διώκεται η προστασία της φύσης και του τοπίου (περιο¬ 
χή Λεκατσά, καταφύγιο άγριας ζωής Ζάλογγο- Αβασσος, 
περιοχή Θεογέφυρου κ.λπ.). 

Επιτρεπόμενες χρήσεις: 

• Κατοικία 

• Ιεροί ναοί 

• Βιομηχανικές εγκαταστάσεις επεξεργασίας - τυπο¬ 
ποίησης αγροτικών προϊόντων χαμηλής όχλησης. 

• Οι χρήσεις που προβλέπονται από τα άρθρα 2, 3, 7 
και 8 του π.δ. της 24/31.5.1985 (ΦΕΚ 270/Δ). 

Το κατώτατο όριο αρτιότητας για την ανέγερση κτι¬ 
ρίων κατοικίας ορίζεται σε 10.000 τ.μ.. Κατά παρέκκλι¬ 
ση θεωρούνται άρτια τα γήπεδα που κατά την ημέρα 
δημοσίευσης του ΣΧΟΟΑΠ έχουν εμβαδόν τουλάχιστον 
4.000 τ.μ. 

Ο Σ.Δ. για τις βιομηχανικές εγκαταστάσεις ορίζεται 
σε 0,4. 

Στα καταφύγια άγριας ζωής ισχύουν οι δεσμεύ¬ 
σεις που προκύπτουν από τις αριθ. 1777/28.6.2001 και 
1775/28.6.2001 (ΦΕΚ 971/Β) αποφάσεις Γενικού Γραμματέα 
Περιφέρειας Ηπείρου. 

Β.2.2 ΠΕΠ - Ακ. 

Είναι υποζώνη της ΠΕΠ - Α. 

Ισχύουν οι όροι και περιορισμοί της ζώνης ΠΕΠ - Α και 
επιπλέον από τις επιτρεπόμενες χρήσεις εξαιρούνται 

οι κτηνο-πτηνοτροφικές εγκαταστάσεις και τα ελαιο¬ 
τριβεία. 

Β.2.3 ΠΕΠ - Ατ. 

Είναι υποζώνη της ΠΕΠ - Α και αποτελεί περιοχή προ¬ 
στασίας των πηγών Τσαραγόρας. 

Ισχύουν οι όροι και περιορισμοί της ζώνης ΠΕΠ - Α και 
επιπλέον από τις επιτρεπόμενες χρήσεις εξαιρούνται 
οι κτηνο-πτηνοτροφικές εγκαταστάσεις, τα ελαιοτρι¬ 
βεία, τα λατομεία και η ανάπτυξη εργοταξίων μέχρι την 
οριοθέτηση ζωνών προστασίας των πηγών με ειδική 
μελέτη. 

Β.2.4 ΠΕΠ - Β. 

Εκτείνεται κατά μήκος των ακτών του Αμβρακικού 
κόλπου, με όριο προς τα δυτικά που απέχει 100 μ. (ανα¬ 
τολικά) από την εθνική οδό Πρέβεζας - Αρτας / Ιωαννί- 
νων και αποτελεί τμήμα της ζώνης Β' του εθνικού πάρ¬ 
κου Αμβρακικού Κόλπου (ΚΥΑ 11989/2008 - ΦΕΚ 123/Δ). 

Στην εν λόγω περιοχή ισχύουν οι όροι και περιορι¬ 
σμοί που τίθενται από την παραπάνω κοινή υπουργική 
απόφαση. 

Β.2.5 ΠΕΠ - Γ. 

Πρόκειται για αρχαιολογικούς χώρους και μνημεία. 

α) Οριοθετημένοι αρχαιολογικοί χώροι: 

ΠΕΠ - Γ1: Ο αρχαιολογικός χώρος στη θέση «Φραγκο- 
κλησιά» του Τ.Δ. Ριζών. 

Εντός του συνόλου της οριοθετημένης έκτασης (ΦΕΚ 
47/Β/1998) του αρχαιολογικού χώρου, πέραν των όσων 
καθορίζονται για τη ζώνη Α' απολύτου προστασίας (ΦΕΚ 
1294/Β/1999), ισχύουν οι όροι περιορισμού - ελέγχου της 
δόμησης που καθορίζονται με την παρούσα για τη ζώνη 
ΖΕΠΔ - 3. 

Επιπλέον για οποιαδήποτε επιτρεπόμενη κατασκευα¬ 
στική δραστηριότητα, απαιτείται η έγκριση της αρμόδι¬ 
ας Εφορείας Προϊστορικών και Κλασικών Αρχαιοτήτων, 
με την οποία είναι δυνατόν να επιβάλλονται περαιτέρω 
όροι και περιορισμοί κατά περίπτωση. 

β) Μη οριοθετημένοι αρχαιολογικοί χώροι - μνημεία: 

ΠΕΠ - Γ2: Ο αρχαιολογικός χώρος της Κασσώπης 
(ΦΕΚ 35/Β/1962). 

ΠΕΠ - Γ3: Η εκκλησία της Αγίας Πελαγίας, βόρεια του 
οικισμού Νέα Θέση Καστροσυκιάς και τα πέριξ αυτής 
ευρήματα (ΦΕΚ 35/Β/1962). 

ΠΕΠ - Γ4: Τα λείψανα του ρωμαϊκού υδραγωγείου 
κοντά στον οικισμό του Αρχαγγέλου (υπό κήρυξη). 

ΠΕΠ - Γ5: Η Ιερά Μονή Ζαλόγγου (ΦΕΚ 35/Β/1962, 404/ 
Β/1965). 

ΠΕΠ - Γ6: Η μεσαιωνική ακρόπολη Ρηνιάσσας (ΦΕΚ 
35/Β/1962). 

ΠΕΠ - Γ7: Η Ιερά Μόνη Παναγιάς Κοζύλης (κηρυγμέ¬ 
νος- ΦΕΚ 964/Β/77). 

Στις περιοχές πέριξ των παραπάνω, καθώς και όσων 
θα εντοπισθούν μελλοντικά αρχαιολογικών χώρων, μνη¬ 
μείων και γενικότερα ευρημάτων, ισχύουν οι όροι και 
περιορισμοί που καθορίζονται με την παρούσα για τις 
αντίστοιχες ζώνες που βρίσκονται. 

Επιπλέον, εφόσον καθορισθεί αρμοδίως περιοχή προ¬ 
στασίας πέριξ των ανωτέρω, αυτή θεωρείται «ΠΕΠ» κατά 
την έννοια του ν. 2508/1997 και εντός αυτής για οποια¬ 
δήποτε επιτρεπόμενη κατασκευαστική δραστηριότητα, 
απαιτείται η έγκριση της αρμόδιας Εφορείας Αρχαι¬ 
οτήτων, με την οποία είναι δυνατόν να επιβάλλονται 
περαιτέρω όροι και περιορισμοί κατά περίπτωση. 


Β.3 Περιοχές ελέγχου και περιορισμού της δόμησης 
(ΠΕΠΔ) 

Β.3.1 ΖΕΠΔ -1. 

Πρόκειται για γεωργική γη Α' προτεραιότητας στο 
νότιο τμήμα του Δήμου. 

Επιτρεπόμενες χρήσεις: 

• Κατοικία 

• Αθλητικές εγκαταστάσεις 

• Βιομηχανικές εγκαταστάσεις επεξεργασίας - τυπο¬ 
ποίησης αγροτικών προϊόντων χαμηλής όχλησης. 

• Οι χρήσεις που προβλέπονται από τα άρθρα 2, 3, 7 
και 8 του π.δ. της 24/31.5.1985 (ΦΕΚ 270/Δ). 

Τ ο κατώτατο όριο αρτιότητας για την ανέγερση κτι¬ 
ρίων κατοικίας ορίζεται σε 10.000 τ.μ.. Κατά παρέκκλι¬ 
ση θεωρούνται άρτια τα γήπεδα που κατά την ημέρα 
δημοσίευσης του ΣΧΟΟΑΠ έχουν εμβαδόν τουλάχιστον 
4.000 τ.μ.. 

Ο Σ.Δ. για τις βιομηχανικές εγκαταστάσεις ορίζεται 
σε 0,4. 

Για κατασκευαστικές δραστηριότητες ανεξάρτητα 
από το μέγεθος του έργου ή της μονάδας που θα κα¬ 
τασκευαστεί, απαιτείται η σύμφωνη γνώμη της Δ/νσης 
Γεωργίας, σύμφωνα με τις διατάξεις του ν. 2945/2001 
(ΦΕΚ 223/Α) όπως εκάστοτε ισχύει. 

Β.3.2 ΖΕΠΔ - 1κ. 

Είναι υποζώνη της ΖΕΠΔ - 1 γύρω από οικισμούς. 

Ισχύουν οι όροι και περιορισμοί της ζώνης ΖΕΠΔ - 1 
και επιπλέον από τις επιτρεπόμενες χρήσεις εξαιρούνται 
οι κτηνο-πτηνοτροφικές εγκαταστάσεις και τα ελαιο¬ 
τριβεία. 

Β.3.3 ΖΕΠΔ - 2. 

Είναι εκτεταμένη περιοχή ανατολικά του οδικού άξονα 
Πρέβεζα - Ηγουμενίτσα. 

Δεν επιτρέπονται: 

• Η ανέγερση κύριων ξενοδοχειακών καταλυμάτων 
κατηγοριών κατωτέρων των τριών αστέρων και οργανω¬ 
μένων τουριστικών κατασκηνώσεων (κάμπινγκ) τάξεων 
κατωτέρων της Β. 

• Βιομηχανικές εγκαταστάσεις υψηλής όχλησης. 

• Βιομηχανικές εγκαταστάσεις μέσης όχλησης σε 
απόσταση μικρότερη ή ίση των 500 μ. από τα όρια των 
οικισμών. 

Κατώτατο όριο αρτιότητας για κτίρια κατοικίας 4.000 
τ.μ. και για τουριστικές εγκαταστάσεις 8.000 τ.μ. 

Ο Σ.Δ. των βιομηχανικών εγκαταστάσεων (άρθρο 4 του 
π.δ. της 24/31.5.1985, ΦΕΚ 270/Δ) ορίζεται σε 0,4. 

Β.3.4 ΖΕΠΔ - 2κ. 

Είναι υποζώνη της ΖΕΠΔ - 2. 

Ισχύουν οι όροι και περιορισμοί της ζώνης ΖΕΠΔ - 2 
και επιπλέον από τις επιτρεπόμενες χρήσεις εξαιρούνται 
οι κτηνο-πτηνοτροφικές εγκαταστάσεις και τα ελαιο¬ 
τριβεία. 

Β.3.5 ΖΕΠΔ - 2π. 

Είναι υποζώνη της ΖΕΠΔ - 2. 

Ισχύουν οι όροι και περιορισμοί της ζώνης ΖΕΠΔ - 2κ 
και επιπλέον επιτρέπεται η χωροθέτηση ΠΕΡΠΟ Β' κα¬ 
τοικίας. 

Β.3.6 ΖΕΠΔ - 3. 

Είναι η ζώνη δυτικά του οδικού άξονα Πρέβεζα - Ηγου¬ 
μενίτσα. 

Δεν επιτρέπονται: 

• Η ανέγερση κύριων ξενοδοχειακών καταλυμάτων 
κατηγοριών κατωτέρων των τριών αστέρων και οργανω- 

μενών τουριστικών κατασκηνώσεων (κάμπινγκ) τάξεων 
κατωτέρων της Β. 

• Οι χρήσεις που προβλέπονται από τα άρθρα 2, 4, 5 
και 9 του π.δ. της 24/31.5.1985 (ΦΕΚ 270/Δ). 

Κατώτατο όριο αρτιότητας για κτίρια κατοικίας 4.000 
τ.μ. και για τουριστικές εγκαταστάσεις 8.000 τ.μ. 

Β.4 Περιοχές παραγωγικών δραστηριοτήτων (ΠΕΠΔ / 
Βιομηχανία - Χονδρεμπόριο) 

Είναι ζώνη νότια και κατά μήκος του οδικού άξονα 
κόμβος Φραξύλα - κόμβος Λιμποχοβίτη. 

Επιτρεπόμενες χρήσεις: 

• Χονδρεμπόριο και λοιπές χρήσεις σύμφωνα με το 
άρθρο 7 του π.δ. της 23.2/6.3.1987 (ΦΕΚ 166/Δ). 

• Βιομηχανικές εγκαταστάσεις χαμηλής όχλησης πλην 
ελαιοτριβείων. 

• Αθλητικές εγκαταστάσεις. 

Για τις βιομηχανικές εγκαταστάσεις το ελάχιστο όριο 
αρτιότητας ορίζεται σε 4.000 τ.μ. και ο Σ.Δ. σε 0,8. 

Β.5 Ζώνη κατά μήκος των γραμμών μεταφοράς ηλε¬ 
κτρικής ενέργειας υψηλής τάσης. 

Πρόκειται για ζώνη πλάτους 50 μ. εκατέρωθεν των 
γραμμών μεταφοράς ηλεκτρικής ενέργειας 150 Κν, στην 
οποία δεν επιτρέπονται κτίσματα οποιοσδήποτε χρή¬ 
σης. 

Γ. ΓΕΝΙΚΗ ΠΟΛΕΟΔΟΜΙΚΗ ΟΡΓΑΝΩΣΗ ΚΑΙ ΡΥΘΜΙΣΗ 
ΤΩΝ ΟΙΚΙΣΤΙΚΩΝ ΥΠΟΔΟΧΕΩΝ 

Παρουσιάζεται στους χάρτες Π.3.1.1 έως Π.3.10 κλίμα¬ 
κας 1:5.000. 

Γ.1 Προτείνεται η πολεοδόμηση όλων των υφιστάμενων 
οικισμών με προτεραιότητα στους εξής υφιστάμενους 
και νέους οικιστικούς υποδοχείς: Κανάλι (ΠΕ 1), Κανάλι 
Β' (ΠΕ 1Β), Καστροσυκιά Β' (ΠΕ 3Β), Παραλία Βράχου (ΠΕ 
6), Βράχος Β' (ΠΕ 6Β), Λυγιά Κάτω (ΠΕ 8), Λυγιά Β' (ΠΕ 
8Β), Καμαρίνα (ΠΕ 10) και Ριζά Β' (ΠΕ 17Β). 

Κάθε οικισμός θεωρείται ότι αποτελεί μια πολεοδο- 
μική ενότητα. 

Γ.2 Η οριστικοποίηση των ορίων των προς πολεοδό¬ 
μηση περιοχών θα γίνει στα πλαίσια της πολεοδόμησης 
και είναι δυνατή η μεταβολή τους στο βαθμό που είναι 
απαραίτητο για τις ανάγκες της πολεοδομικής μελέτης 
(δημιουργία άρτιων οικοπέδων, χάραξη περιφερειακών 
δρόμων κ.λ.π.). Σε περίπτωση που για τους παραπάνω 
λόγους απαιτείται επέκταση ακόμα και εντός ΠΕΠ, η 
επιφάνεια της εν λόγω επέκτασης δε μπορεί να υπερ¬ 
βαίνει το 5% της πολεοδομούμενης έκτασης. 

Γ.3 Απαιτείται η ολοκλήρωση της διαδικασίας τρο¬ 
ποποίησης του ορίου του οικισμού Μάζι, ώστε να περι¬ 
οριστεί ο οικισμός στα όρια του παλαιού συνοικισμού 
(διανομής του Υπουργείου Γεωργίας), σύμφωνα με την 
αριθ. 156/2006 απόφαση Δημοτικού Συμβουλίου του 
Δήμου. 

Γ.4 Γ ια τους υφιστάμενους οικιστικούς υποδοχείς και 
τις νέες επεκτάσεις Α' κατοικίας καθορίζονται: 

Γ.4.1 Τομέας I: Κατά κανόνα ο τομέας περιλαμβάνει 
το τμήμα γύρω από την κεντρική πλατεία και επεκτεί- 
νεται κατά μήκος και εκατέρωθεν των κύριων οδικών 
αξόνων. 

Επιτρεπόμενες χρήσεις: κεντρικές λειτουργίες (άρθρο 
4 του π.δ. της 23.2/6.3.1987 - ΦΕΚ 166/Δ). 

Γ.4.2 Τομέας II: Κατά κανόνα ο τομέας περιλαμβάνει 
την έκταση του παλαιού συνοικισμού διανομής. 

Επιτρεπόμενες χρήσεις: γενική κατοικία (άρθρο 3 του 
π.δ. της 23.2/6.3.1987 - ΦΕΚ 166/Δ). 


Γ.4.3 Τομέας III: Κατά κανόνα ο τομέας περιλαμβάνει 
την υπόλοιπη εντός ορίου (καθορισμένου με το π.δ. της 
24.4/3.5.1985) έκταση, καθώς και τις τυχόν επεκτάσεις. 

Επιτρεπόμενες χρήσεις: γενική κατοικία (άρθρο 3 του 
π.δ. της 23.2/6.3.1987 - ΦΕΚ 166/Δ) από την οποία έχουν 
εξαιρεθεί όσες χρήσεις θεωρούνται ασύμβατες με τον 
χαρακτήρα των περιοχών αυτών. Συγκεκριμένα επιτρέ¬ 
πονται οι παρακάτω χρήσεις: 

• Κατοικία 

• Ξενοδοχεία μέχρι 100 κλινών και ξενώνες 

• Εμπορικά καταστήματα (με εξαίρεση τις υπεραγορές 
και τα πολυκαταστήματα) 

• Κτίρια εκπαίδευσης 

• Εστιατόρια 

• Αναψυκτήρια 

• Θρησκευτικοί χώροι 

• Κτίρια κοινωνικής πρόνοιας 

• Αθλητικές εγκαταστάσεις 

• Πολιτιστικά κτίρια (και εν γένει πολιτιστικές εγκα¬ 
ταστάσεις) 

Γ.4.4 Καθορίζεται μέσος Σ.Δ. ενιαίος σε όλους τους 
τομείς: 0,6. 

Γ.4.5 Γ ια τα ξενοδοχειακά καταλύματα σε όλους τους 
τομείς, δεν επιτρέπεται η ανέγερση μονάδων κατηγο¬ 
ριών κατωτέρων των τριών αστέρων. 

Γ.4.6 Στις περιοχές με εγκεκριμένη, κατά τη δημοσί¬ 
ευση της παρούσας, πολεοδομική μελέτη (οικοδομικός 
συνεταιρισμός Υγειονομικών Ιωαννίνων, παραθεριστικός 
οικισμός «Φραξηλα», περιοχή επέκτασης οικισμού Κανα¬ 
λιού, οικοδομικός συνεταιρισμός «Το Ιονιον», ιδιοκτησία 
Μηχανικών Ηπείρου στη θέση «Φραξύλα»), οι προτεινό- 
μενοι μέσοι Σ.Δ. ορίζονται ίσοι με τους νομοθετημένους 
κάθε περιοχής και εξακολουθούν να ισχύουν οι λοιποί 
όροι, χρήσεις κ.λπ. που καθορίζονται από την εγκε¬ 
κριμένη πολεοδομική μελέτη. Σε περίπτωση που δεν 
καθορίζονται χρήσεις, η επιτρεπόμενη χρήση θα είναι 
αμιγής κατοικία (άρθρο 2 του π.δ. της 23.2/6.3.1987- ΦΕΚ 
166/Δ). 

Γ.5 Για τους νέους οικιστικούς υποδοχείς Β' κατοικίας 
καθορίζονται: 

Γ.5.1 Χρήσεις γης: 

Γ.5.1.1 Τομέας III: Ο τομέας περιλαμβάνει τους νέους 
οικιστικούς υποδοχείς που εξαρτώνται από τους οικι¬ 
σμούς Παραλίας Βράχου και Κάτω Λυγιάς, καθώς και 
τμήματα των νέων οικιστικών υποδοχέων που εξαρ- 
τώνται από τους οικισμούς Καναλιού, Νέας Θέσης Κα¬ 
στροσυκιάς και Ριζών. 

Επιτρεπόμενες χρήσεις: οι χρήσεις που επιτρέπονται 
στον τομέα III των υφιστάμενων οικισμών, όπως ορίζο¬ 
νται στην παράγραφο Γ.4.3. 

Γ.5.1.2 Τομέας IV: Ο τομέας περιλαμβάνει τμήματα 
των νέων οικιστικών υποδοχέων που εξαρτώνται από 
τους οικισμούς Καναλιού, Νέας Θέσης Καστροσυκιάς 
και Ριζών. 

Επιτρεπόμενες χρήσεις: τουρισμός - αναψυχή (άρθρο 
8 του π.δ. της 23.2/6.3.1987 - ΦΕΚ 166/Δ) από την οποία 
έχουν εξαιρεθεί όσες χρήσεις θεωρούνται ασύμβατες 
με τον χαρακτήρα των περιοχών αυτών. Συγκεκριμένα 
επιτρέπονται οι παρακάτω χρήσεις: 

• Ξενώνες, ξενοδοχεία και λοιπές τουριστικές εγκα¬ 
ταστάσεις 

• Κατοικία 

• Εμπορικά καταστήματα 

• Εστιατόρια 

• Αναψυκτήρια 

• Χώροι συνάθροισης κοινού 

• Πολιτιστικά κτίρια και εν γένει πολιτιστικές λει¬ 
τουργίες 

• Κτίρια κοινωνικής πρόνοιας 

• Θρησκευτικοί χώροι 

• Αθλητικές εγκαταστάσεις 

• Συνεδριακά κέντρα 

• Εγκαταστάσεις εμπορικών εκθέσεων - εκθεσιακά 
κέντρα 

Γ.5.2 Για τα ξενοδοχειακά καταλύματα σε όλους τους 
τομείς δεν επιτρέπεται η ανέγερση μονάδων κατηγο¬ 
ριών κατωτέρων των τριών αστέρων. 

Γ.5.3 Μέσος Σ.Δ.: 

• Τομέας Α (θαλάσσιο μέτωπο): 0,15. 

• Τομέας Β (υπόλοιπο): 0,25. 

• Τουριστικές εγκαταστάσεις: 0,4. 

Γ.5.4 Μέχρι την πολεοδόμηση καθορίζονται: 

• Κατώτατο όριο κατάτμησης και αρτιότητας 4.000 
τ ·Μ·; 

• Ελάχιστη απόσταση των κτιρίων από την γραμμή 
αιγιαλού 50 μ.. Εξαιρούνται καθ’ ύψος προσθήκες 
σε νομίμως υφιστάμενα κτίρια, εφόσον αυτό δεν 
απαγορεύεται από άλλες διατάξεις. 

Γ.5.5 Κατά την πολεοδόμηση καθορίζονται: 

• Το «κατά κανόνα» όριο αρτιότητας δε μπορεί να 
είναι μικρότερο από 2.000 τ.μ.. 

• Η οικοδομική γραμμή θα απέχει τουλάχιστον 50 μ. 
από τη γραμμή αιγιαλού. 

Γ.6 Γ ια τις ΠΕΡΠΟ Β' κατοικίας (εντός της ΖΕΠΔ - 2π) 
καθορίζονται: 

• Επιτρεπόμενες χρήσεις: αμιγής κατοικία (άρθρο 2 
του π.δ. της 23.2/6.3.1987 - ΦΕΚ 166/Δ). 

• Μέσος Σ.Δ.: 0,2. 

• Ελάχιστο ποσοστό κοινόχρηστων - κοινωφελών 
χώρων: 50%. 

Γ.7 Καθορίζονται χρήσεις, μέσος Σ.Δ., πυκνότητα και 
χωρητικότητα στους οικιστικούς υποδοχείς όπως πα¬ 
ρουσιάζονται στον Πίνακα 1 και στους χάρτες Π.3.1.1 
έως Π.3.10. Στις περιοχές με εγκεκριμένη, κατά τη δη¬ 
μοσίευση της παρούσας, πολεοδομική μελέτη, ισχύουν 
τα αναφερόμενα στην παράγραφο Γ.4.6. 

Μέχρι την έγκριση ή την αναθεώρηση της πολεοδο- 
μικής μελέτης δε θίγονται οι ισχύοντες συντελεστές 
δόμησης, οπότε θα οριστούν συντελεστές δόμησης με 
βάση τις ισχύουσες διατάξεις και το μέσο Σ.Δ. που δί¬ 
νεται σαν κατεύθυνση για την πολεοδόμηση. 

Γ.8 Οι ανάγκες σε κοινωνικό εξοπλισμό και ελεύθερους 
χώρους παρουσιάζονται στον Πίνακα 2, με την επισή¬ 
μανση ότι ισχύει και η παράγραφος ΣΤ.12. 

Γ.9 Από τα παραπάνω οριζόμενα με την έναρξη ισχύος 
του ΣΧΟΟΑΠ από τις επιτρεπόμενες κατά περίπτωση 
χρήσεις εξαιρούνται τα ελαιοτριβεία. 

Γ.10 Πριν από τη χορήγηση οικοδομικής άδειας για 
οποιαδήποτε οικοδομική δραστηριότητα ή εκσκαφικές 
εργασίες ή κάθε είδους διαμόρφωση του περιβάλλοντος 
χώρου, απαιτείται η έγκριση της αρμόδιας Εφορείας 
Προϊστορικών και Κλασικών Αρχαιοτήτων. 

Γ.11 Νομίμως υφιστάμενα κτίρια και εγκαταστάσεις 
δραστηριοτήτων με εξαίρεση τις τουριστικές εγκατα¬ 
στάσεις, εντός υφιστάμενων και προτεινόμενων οικι¬ 
στικών υποδοχέων και των οποίων η χρήση δεν επι¬ 


τρέπεται από τις διατάξεις της παρούσας, δύνανται να 
διατηρήσουν την υφιστάμενη χρήση στο γήπεδο επί του 
οποίου έχουν ανεγερθεί, να επισκευάζονται για λόγους 
χρήσεως και υγιεινής, να αδειοδοτούνται περιβαλλο¬ 
ντικά και να εκσυγχρονίζονται, έως τη λήξη της άδειός 
τους και το πολύ για δέκα (10) έτη από τη θεσμοθέτηση 
της παρούσας. Ειδικά για τα ελαιοτριβεία το εν λόγω 
διάστημα περιορίζεται σε πέντε (5) έτη. Τα παραπάνω 
ισχύουν και για έργα ή δραστηριότητες που θα πραγ¬ 
ματοποιηθούν κατ’ εφαρμογή της παραγράφου ΣΤ.21. 

Γ.12 Νομίμως υφιστάμενες τουριστικές εγκαταστά¬ 
σεις που βρίσκονται σε περιοχές όπου με την παρούσα 
καθορίζεται μικρότερη δυναμικότητα, επιτρέπεται να 
διατηρήσουν τη δυναμικότητά τους και να εκσυγχρο¬ 
νίζονται, να βελτιώνονται και να αυξήσουν τον κτιριακό 
τους όγκο, εφόσον αυτά δε συνεπάγονται αύξηση της 
δυναμικότητάς τους. 

Γ.13 Λοιπές κατευθύνσεις για την πολεοδόμηση: 

• Οι κοινόχρηστοι χώροι θα οριστούν επακριβώς από 
την πολεοδομική μελέτη, με την κατεύθυνση να είναι 
διάσπαρτοι στον οικιστικό ιστό. Γ ενικά οι κοινόχρη¬ 
στοι χώροι πρασίνου ενδείκνυται να χωροθετούνται 
παράλληλα με ρέματα και περιοχές που ευνοούν 
τη δημιουργία δικτύων πεζοδρόμων περιπάτου και 
υπαίθριας αναψυχής, να γίνεται δε προσπάθεια 
συνδυασμού τους με τα κέντρα γειτονιάς και τις 
προβλεπόμενες αθλητικές εγκαταστάσεις. 

• Οι κοινωφελείς λειτουργίες θα χωροθετηθούν επα¬ 
κριβώς με την πολεοδομική μελέτη εκάστου οικι¬ 
σμού. 

Δ. ΥΠΟΔΟΜΕΣ 

Δ.1 Οδικό δίκτυο 

Το εθνικό οδικό δίκτυο που διέρχεται από την έκτα¬ 
ση του Δήμου καλύπτει απόλυτα τις υπερτοπικές και 
μεγάλο μέρος των τοπικών μετακινήσεων από πλευράς 
χωροθέτησης. Παρεμβάσεις απαιτούνται ως προς τα 
εξής: 

• Βελτίωση των συνδέσεων με το δευτερεύον οδικό 
δίκτυο (κόμβοι). Ειδικά για τον παραλιακό άξονα 
είναι απαραίτητο να εξασφαλιστεί η επικοινωνία 
της ενδοχώρας με την παράκτια ζώνη, που σήμε¬ 
ρα είναι προβληματική, ιδίως στην περίπτωση του 
Καναλιού. 

• Βελτίωση των χαρακτηριστικών του συνδετήριου 
άξονα (κόμβος Φραξύλα - κόμβος Λιμποχωβίτη), που 
αναμένεται να δεχθεί σημαντικούς κυκλοφοριακούς 
φόρτους και δημιουργία παράπλευρου δρόμου εξυ¬ 
πηρέτησης της ζώνης της παραγράφου Β.4 (ΠΕΠΔ / 
Βιομηχανία - Χονδρεμπόριο). 

Το επαρχιακό οδικό δίκτυο στα όρια του Δήμου εί¬ 
ναι σε καλή κατάσταση και εξυπηρετεί ικανοποιητικά 
τη σύνδεση των οικισμών μεταξύ τους. Απαιτούνται οι 
ακόλουθες παρεμβάσεις: 

• Βελτίωση των χαρακτηριστικών του τμήματος που 
έχει εγκαταλειφθεί, από την Άνω Καστροσυκιά προς 
βορρά μέχρι τη διασταύρωση προς Μεγαδένδρο. 

• Υλοποίηση της παράκαμψης της Νέας Σαμψού- 
ντας. 

Στο δημοτικό - τοπικό οδικό δίκτυο βελτιωτικές πα¬ 
ρεμβάσεις απαιτούνται στα τμήματα που συνδέουν 
τους οικισμούς Μάζι, Κρυοπηγή και Εκκλησιές με την 
παλαιό εθνική οδό Αρχαγγέλου - Παραμυθιάς, καθώς 

και στο τμήμα που συνδέει απευθείας το Χειμαδιό με 
τον Βράχο. 

Δ.2 Λιμενική Υποδομή 

Η λιμενική υποδομή του Δήμου περιλαμβάνει τα αλι¬ 
ευτικά καταφύγια της Λυγιάς και της Καστροσυκιάς. 
Απαιτούνται παρεμβάσεις ύστερα από σχετικές μελέτες 
για την προφύλαξη του καταφυγίου της Λυγιάς από την 
προσάμμωση και την αναβάθμιση αυτού της Καστρο¬ 
συκιάς σε τουριστικό καταφύγιο. 

Δ.3 Ύδρευση 

Επιβάλλεται να εξασφαλιστεί κατά προτεραιότητα 
επάρκεια στην τροφοδοσία της παράκτιας ζώνης. 

Δ.4 Αποχέτευση 

Λόγω της επιδιωκόμενης τουριστικής ανάπτυξης, επι¬ 
βάλλεται να προωθηθεί κατά προτεραιότητα η επεξερ¬ 
γασία λυμάτων για τους παραλιακούς οικισμούς. 

Δ.5 Διαχείριση απορριμμάτων 

Το σύνολο του Δήμου προβλέπεται να εξυπηρετείται 
στο μέλλον από το διανομαρχιακό ΧΥΤΑ Καρβουναρίου. 
Παράλληλα προβλέπεται κλείσιμο όλων των υφιστάμε¬ 
νων ΧΑΔΑ και αποκατάσταση του περιβάλλοντος αμέ¬ 
σως μετά την έναρξη της λειτουργίας του νέου ΧΥΤΑ. 

Δ.6 Ενέργεια 

Τα βασικά δίκτυα σε εθνικό επίπεδο καλύπτουν ικα¬ 
νοποιητικά την έκταση του Δήμου και δεν αναμένεται 
να υπάρξει πρόβλημα όσον αφορά την κάλυψη των μελ¬ 
λοντικών αναγκών. 

Δ.7 Κοιμητήρια 

Επιβάλλεται να προγραμματιστεί η παύση λειτουργίας 
και μεταφορά των κοιμητηρίων που είναι χωροθετημένα 
εντός ορίων οικισμών. Κατά προτεραιότητα το πρόβλη¬ 
μα θα πρέπει να αντιμετωπιστεί στους οικισμούς των 
οποίων προτείνεται η πολεοδόμηση. 

Ε. ΠΡΟΓΡΑΜΜΑ ΕΝΕΡΓΟΠΟΙΗΣΗΣ ΣΧΟΟΑΠ 

Ε.1 Φορέας εφαρμογής του ΣΧΟΟΑΠ 

Προτείνεται η σύσταση των νομικών οργάνων 
σύμφωνα με την παράγραφο 1 του άρθρου 6 του 
ν. 2508/1997 ή των πενταμελών επιτροπών σύμφωνα με 
την παράγραφο 5 του ίδιου άρθρου. Η επιλογή της μιας 
ή της άλλης λύσης ανήκει στη Ν.Α. Πρέβεζας. 

Ε.2 Προτεινόμενα έργα και μελέτες 

Προτείνονται ενδεικτικά έργα και μελέτες όπως φαί¬ 
νονται στον Πίνακα 3. 

ΣΤ. ΓΕΝΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ 

ΣΤ.1 Σε όλες τις εκτός οικισμών ζώνες, ως προς την 
αρτιότητα, τους όρους και περιορισμούς της δόμησης, 
εφαρμόζονται οι διατάξεις των π.δ. της 6/17.10.1978 (ΦΕΚ 
538/Δ) και της 24/31.5.1985 (ΦΕΚ 270/Δ) όπως εκάστοτε 
ισχύουν, εκτός εάν άλλως ορίζεται στις επιμέρους ζώνες 
του ΣΧΟΟΑΠ. 

ΣΤ.2 Πριν από την χορήγηση οικοδομικής άδειας για 
οποιαδήποτε οικοδομική δραστηριότητα ή εκσκαφικές 
εργασίες ή κάθε είδους διαμόρφωση του περιβάλλοντος 
χώρου, απαιτείται η έγκριση της αρμόδιας Εφορείας 
Προϊστορικών και Κλασικών Αρχαιοτήτων. 

ΣΤ.3 Σε όλες τις ζώνες του ΣΧΟΟΑΠ στις δασικού χα¬ 
ρακτήρα εκτάσεις (δάση, αναδασωτέες εκτάσεις κ,λ.π.) 
για τη δόμηση ισχύει η νομοθεσία περί δασών. Στις προ- 
τεινόμενες για πολεοδόμηση περιοχές θα γίνει πράξη 
χαρακτηρισμού κατά τη διαδικασία πολεοδόμησης. 

ΣΤ.4 Στις προς πολεοδόμηση περιοχές, η αποσαφήνι¬ 
ση της γεωλογικής καταλληλότητας θα γίνει στα πλαί¬ 
σια της μελέτης γεωλογικής καταλληλότητας, που θα 


συνταχθεί για την υποστήριξη της μελέτης πολεοδό¬ 
μησης. 

ΣΤ.5 Επιβάλλεται η οριοθέτηση των ρεμάτων της περι¬ 
οχής. Μέχρι την οριοθέτηση, για τη δόμηση ισχύει το άρ¬ 
θρο 6 του κτιριοδομικού κανονισμού (Υ.Α. 3046/304/1989- 
ΦΕΚ 59/Δ), όπως εκάστοτε ισχύει. 

ΣΤ.6 Κατά την πολεοδόμηση σε περιοχές κατά μήκος 
εθνικών, επαρχιακών οδών είναι υποχρεωτικό η οικοδο¬ 
μική γραμμή να τίθεται τουλάχιστον στις αποστάσεις 
που ορίζονται με τις διατάξεις για την ασφάλεια της 
υπεραστικής συγκοινωνίας (σύμφωνα με τις παραγρά¬ 
φους 1 και 2 του άρθρου 2 του π.δ. της 24.6/15.7.1998, 
ΦΕΚ 169/Α, όπως εκάστοτε ισχύει). Για τις εθνικές οδούς, 
πρέπει υποχρεωτικά να προβλέπεται παράπλευρος δρό- 
μος ' 

ΣΤ.7 Στην περίπτωση που ένα γήπεδο εμπίπτει σε 
δύο ή περισσότερες ζώνες με διαφορετικές ρυθμίσεις 
και χρήσεις, το κτίριο κατασκευάζεται στο τμήμα του 
γηπέδου όπου η συγκεκριμένη χρήση επιτρέπεται και 
σύμφωνα με τους όρους δόμησης της ζώνης στην οποία 
το τμήμα αυτό ανήκει. Η αρτιότητα και ο Σ.Δ. υπολογί¬ 
ζονται στο σύνολο του γηπέδου. 

ΣΤ.8 Καθορίζεται ελάχιστη απόσταση των κτιρίων 
από τη γραμμή αιγιαλού 50 μ.. Εξαιρούνται τα κτίρια 
εξυπηρέτησης λιμενικών εγκαταστάσεων και καθ’ ύψος 
προσθήκες σε νομίμως υφιστάμενα κτίρια, εφόσον αυτό 
δεν απαγορεύεται από άλλες διατάξεις. 

ΣΤ.9 Τα έργα οδοποιίας, οι πεζόδρομοι, οι ποδηλα¬ 
τοδρόμοι, οι εγκαταστάσεις και τα δίκτυα διανομής 
ενέργειας, τηλεπικοινωνιών, ύδατος, οι εγκαταστάσεις 
και τα δίκτυα συλλογής - μεταφοράς - επεξεργασίας 
λυμάτων και στερεών αποβλήτων, έργα σιδηροδρό¬ 
μων, ελικοδρόμια, ραντάρ, αναμεταδότες τηλεφωνίας 
- τηλεόρασης- ραδιοφώνου, καθώς και άλλες συναφείς 
δραστηριότητες, εφόσον δεν απαγορεύονται από άλ¬ 
λες διατάξεις, δύνανται να χωροθετούνται σε όλες τις 
ζώνες, αφού τηρηθούν οι απαιτούμενες διαδικασίες πε¬ 
ριβαλλοντικής αδειοδότησης. 

ΣΤ.10 Σε όλες τις περιοχές εκτός των ζωνών των πα¬ 
ραγράφων Β.3.1 και Β.3.6 της παρούσας (ΖΕΠΔ - 1 και 
ΖΕΠΔ - 3), εφόσον δεν απαγορεύονται από άλλες διατά¬ 
ξεις, επιτρέπονται εγκαταστάσεις έρευνας και παραγω¬ 
γής ηλεκτρικής ενέργειας από ΑΠΕ (ερευνητικά κέντρα, 
ινστιτούτα, εγκαταστάσεις ηλεκτροπαραγωγής από αι¬ 
ολική ενέργεια ή φωτοβολταϊκά συστήματα, ενέργειας 
από βιοκαύσιμα και λοιπές ανάλογες εγκαταστάσεις), 
μετεωρολογικών, γεωδυναμικών και συναφών σταθμών 
και εγκαταστάσεων λήψης δεδομένων. 

ΣΤ.11 Σε όλες τις περιοχές εκτός των ζωνών των πα¬ 
ραγράφων Β.3.1, Β.3.2 και Β.4 της παρούσας (ΖΕΠΔ - 1, 
ΖΕΠΔ - 1κ και ΠΕΠΔ / Βιομηχανία - Χονδρεμπόριο), επι¬ 
τρέπονται εξοχές με έγκριση του Υπουργείου Υγείας 
και Κοινωνικής Αλληλεγγύης. 

ΣΤ.12 Εφόσον αποφασιστεί αρμοδίως, με βάση τις 
υπερτοπικές ανάγκες σε επίπεδο Νομού, επιτρέπεται 
η χωροθέτηση του Γ ενικού Νοσοκομείου Πρέβεζας με 
τις απαραίτητες συναφείς εγκαταστάσεις, σε δημοτική 
έκταση στην τοποθεσία Μαραθιά Καναλιού όπως ενδει¬ 
κτικά σημειώνεται στο χάρτη Π.2. Η χωροθέτηση και ο 
καθορισμός όρων δόμησης θα γίνουν σύμφωνα με τις 
κείμενες διατάξεις (άρθρο 26 του ν. 1337/1983 κ.λπ.). 

ΣΤ.13 Δεν επιτρέπεται η εγκατάσταση λυομένων οικί- 

σκων παρά μόνο προσωρινά για εργοτάξια ή για λόγους 
έκτακτης ανάγκης. 

ΣΤ.14 Πάνω από το μέγιστο επιτρεπόμενο ύψος των 
κτιρίων στις εκτός οικισμών περιοχές επιβάλλεται η 
κατασκευή στέγης, σύμφωνα με τις κείμενες διατάξεις. 
Εξαίρεση μπορεί να υπάρξει μόνο για κτίρια ειδικών 
χρήσεων με αιτιολογημένη έγκριση της ΕΠΑΕ. 

ΣΤ.15 Επιτρέπεται η επισκευή και η αποκατάσταση 
παλαιών κτισμάτων αντιπροσωπευτικών της παραδο¬ 
σιακής αρχιτεκτονικής, με έγκριση της ΕΠΑΕ ως προς 
τη μορφή, έστω και αν οι αιτούμενες να εκτελεστούν 
εργασίες αντίκειται στις ρυθμίσεις της παρούσας, αλλά 
με χρήση επιτρεπόμενη από το ΣΧΟΟΑΠ. 

ΣΤ.16 Εντός των Περιοχών Ειδικής Προστασίας (ΠΕΠ) 
δεν επιτρέπεται οιασδήποτε μορφής εξορυκτική δρα¬ 
στηριότητα. 

ΣΤ.17 Σε όλες τις ζώνες επιτρέπεται η αποκατάστα¬ 
ση- επανάχρηση μη λειτουργούντων λατομείων σύμ¬ 
φωνα με τις χρήσεις που ορίζονται από την παρούσα 
και επιπλέον για αθλητικούς - πολιτιστικούς σκοπούς, 
τηρούμενων λοιπών ισχυουσών διατάξεων. 

ΣΤ.18 Για τις κτηνο-πτηνοτροφικές εγκαταστάσεις 
και τα ελαιοτριβεία που ορίζεται ως αποδέκτης των 
λυμάτων ρέμα μη συνεχούς ροής, είναι υποχρεωτική 
η επεξεργασία και διάθεση των λυμάτων με τους πε¬ 
ριβαλλοντικούς όρους που ισχύουν για αποδέκτες με 
χαρακτηρισμό «ρέματα συνεχούς ροής». 

ΣΤ.19 Περιοχές με ίδιο νομικό καθεστώς (όπως εγκα¬ 
ταστάσεις που εξυπηρετούν την εθνική άμυνα κ.λπ.) 
εξαιρούνται των ρυθμίσεων της παρούσας. Οι χρήσεις 
και η δόμησή τους επιτρέπονται σύμφωνα με το ίδιο 
νομικό καθεστώς τους ή τις ειδικές για κάθε χώρο δια¬ 
τάξεις της νομοθεσίας, όπως εκάστοτε ισχύουν. 

ΣΤ.20 Οι περιοχές που έχουν εγκεκριμένα τοπικά ρυ¬ 
μοτομικά σχέδια και δεν απεικονίζονται λόγω κλίμακας 
στα πλαίσια του ΣΧΟΟΑΠ, εξαιρούνται των ρυθμίσεων 
της παρούσας και διατηρούν τις θεσμοθετημένες χρή¬ 
σεις και τους όρους και περιορισμούς δόμησής τους. 

ΣΤ.21 Εντός της περιοχής του ΣΧΟΟΑΠ εφαρμόζο¬ 
νται οι προϊσχύουσες διατάξεις στις περιπτώσεις που 
αναφέρονται στην παράγραφο 1 του άρθρου 26 του 
ν. 2831/2000 (ΦΕΚ140/Α), όπως εκάστοτε ισχύει. Οι οικο¬ 
δομικές άδειες εκδίδονται ή αναθεωρούνται σύμφωνα 
με τα οριζόμενα στο άρθρο αυτό. Επίσης, εφαρμόζονται 


οι προϊσχύουσες διατάξεις για έργα ή δραστηριότητες 
για τα οποία έχει εγκριθεί η περιβαλλοντική αδειοδό- 
τηση ή έχουν υπαχθεί σε προγράμματα που χρηματο¬ 
δοτούνται άμεσα ή έμμεσα από το Ελληνικό Δημόσιο ή 
την Ευρωπαϊκή Ένωση. 

ΣΤ.22 Νομίμως υφιστάμενες χρήσεις κτιρίων ή εγκατα¬ 
στάσεων, εκτός των ορίων των οικιστικών υποδοχέων, 
που αντίκεινται στις διατάξεις της παρούσας, δύνανται 
να λειτουργούν έως τη λήξη της άδειός τους και το 
πολύ για δέκα (10) έτη από της ισχύος της παρούσας. 
Στη διάρκεια αυτής της περιόδου επιτρέπονται τα 
αναφερόμενα στην παράγραφο 6 του άρθρου 26 του 
ν. 2831/2000 (ΦΕΚ 140/Α), τηρούμενων λοιπών διατάξεων. 
Η παράγραφος αυτή έχει εφαρμογή και για έργα ή δρα¬ 
στηριότητες που θα πραγματοποιηθούν κατ’ εφαρμογή 
της παραγράφου ΣΤ.21. 

ΣΤ.23 Εξαιρούνται των ρυθμίσεων της παρούσας έργα 
εθνικής σημασίας μετά από έγκριση του Υπουργικού 
Συμβουλίου ή νόμο, καθώς και επεμβάσεις λόγω έκτα¬ 
κτης ανάγκης (σεισμών, κατολισθήσεων, πλημμυρών, 
θεομηνιών κ.λπ.). 

ΣΤ .24 Γ ια την εξαίρεση από την κατεδάφιση πτηνοκτη- 
νοτροφικών μονάδων που υπάγονται στις διατάξεις του 
ν. 3399/2005 (ΦΕΚ 255/Α) και της υπ’ αριθμ. 244203/2006 
(ΦΕΚ 75/Β) κοινής υπουργικής απόφασης όπως ισχύουν 
σήμερα, εφαρμόζονται οι διατάξεις που ίσχυαν πριν 
την ημερομηνία έναρξης ισχύος της παρούσας, εφόσον 
κατατεθούν τα δικαιολογητικά που αναφέρονται στην 
υπ’ αριθμ. 348849/2007 (ΦΕΚ 1/Β/2008) κοινή υπουργική 
απόφαση μέχρι την 31.12.2009. Οι μονάδες αυτές δύνα- 
νται να λειτουργούν το πολύ για δέκα (10) έτη από της 
ισχύος της παρούσας. 

Ζ. ΔΙΑΓΡΑΜΜΑΤΑ (ΧΑΡΤΕΣ) - ΠΙΝΑΚΕΣ 

Όπως στο Παράρτημα που αποτελεί αναπόσπαστο 
μέρος της απόφασης αυτής. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 18 Αυγούστου 2009 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 



Πίνακες 1 : Χωρητικότητα - πυκνότητα οικιστικών υποδοχέων του Δήμου Ζαλόγγου. 

Πίνακαο 2 : Ανάγκες σε κοινωνικό εξοπλισμό του Δήμου Ζαλόγγου. 

Πίνακας 3: Ενδεικτικά έργα και μελέτες. 


ΡΡΓΟ 

ΠΡΟΤΕΡΑΙΟΤΗΤΑ 

1. ΠΟΛΕΟΔΟΜΗΙΗ ΟΙΚΙΣΤΙΚΩΝ ΥΠΟΔΟΧΕΩΝ 


ΠΕ 1 - Κανάλι 

Α 

ΠΕ 1Β- Κανάλι Β’ 

Α 

ΠΕ 3Β - Καστροσυκιά Β’ 

Α 

ΠΕ 6 - Παραλία Βράχου 

Α 

ΠΕ 6Β - Βράχος Β’ 

Α 

ΠΕ 8 - Λυγιά Κάτω 

Β 

ΠΕ 8Β - Λυγιά Β’ 

Α 

ΠΕ 10 - Καμαρίνα 

Β 

ΠΕ 17Β - Ριζά Β’ 

Α 

Λοιπές ΠΕ 

Γ 

2. ΟΔΙΚΟ ΔΙΚΤΥΟ 


Βελτίωση συνδέσεων παραλιακού άξονα με το δευτερεύον οδικό δίκτυο - 
Κόμβοι Καναλιού 

Α 

Βελτίωση συνδέσεων παραλιακού άξονα με το δευτερεύον οδικό δίκτυο - 
Κόμβοι λοιπών οικισμών 

Β 

Βελτίωση χαρακτηριστικών συνδετήριου άξονα (Κόμβος Φραξύλα - Κόμβος 
Λιμποχοβίτη) 

Β 

Δημιουργία παράπλευρου δρόμου εξυπηρέτησης της Ζώνης χονδρεμπορίου 

Γ 

Συντήρηση επαρχιακής οδού από Λνω Καστροσυκιά μέχρι διασταύρωση 
προς Μεγαδένόρο βόρεια 

Γ 

Υλοποίηση παράκαμψης Ν. Σαμψούντας (επαρχιακή οδός) 

Γ 

Βελτίωση συνδέσεων οικισμών Μάζι - Κρυοπηγή - Εκκλησίες, με την ΓΙΕ.Ο. 
Αρχαγγέλου - Παραμυθίας 

Γ 

Υλοποίηση σύνδεσης οικισμών Χειμαδιού - Βράχου 

Β 

3. ΛΙΜΕΝΙΚΗ ΥΠΟΔΟΜΗ 


Προφύλαξη αλιευτικού καταφυγίου Λόγιάς από την προσάμμωση 

Α 

Αναβάθμιση αλιευτικού καταφυγίου Καστροσυκιάς σε τουριστικό καταφύγιο 

Β 

4. ΥΔΡΕΥΣΗ 


Τροφοδοσία παράκτιας ζώνης 

Α 

5. ΑΠΟΧΕΤΕΥΣΗ 


Δίκτυο παράκτιας ζώνης 

Α 

6. ΑΠΟΡΡΙΜΜΑΤΑ 


Υλοποίηση περιφερειακού σχεδιασμού 

Β 

7. ΚΟΙΜΗΤΗΡΙΑ 


Μεταφορά εκτός οικισμών 

Γ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 38 % 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 36 % 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 38 % 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



ΥΠΟΜΝΗΜΑ 

^=: Εθνική Οδός 

Επαρχκκη Οδός 
- Δημοτική Οδός 

······ Οδός σε κακή'αναντίστοιχη με το ρόλο της κατάσταση 

------ θεσμοθετημένο Οριο Οικισμού 

Προτονύμενη κατάργηση Ορίου Οικισμού 
Οριο Περιοχής Επέκτασης 
Ορ*ο Πολεοδομκής Ενότητας 


Περιοχή με εγκεκριμένη Πολεοβομική Μελέτη 
ΓΕΝΙΚΕΣ ΧΡΗΣΕΙΣ ΓΗΣ 
Τομέας I 
Τομέας» 


□ 

ΜΙ 


Τομέας III 
Τομέας IV 


ΜΕΣΟΣ ΣΥΝΤΕΛΕΣΤΗΣ ΔΟΜΗΣΗΣ 

. Ορ» Τομέα 

<ΣΔ> 


Μέσος Συντελεστής Δόμησης 
ΜΕΣΗ ΠΥΚΝΟΤΗΤΑ ΠΟΛΕΟΔΟΜΙΚΗΣ ΕΝΟΤΗΤΑΣ 


θ 


Πραγματική Πυκνότητα 

|= θεωρητική Πυκνότητα <*) Συντελ Κορεσμού (λ)] 


© 


ΑΜΜΟΙ ΖΑΛΟΓΓΟΥ 


ΕΠΙΧΕΙΡΗΣΙΑΚΟ ΠΡΟΓΡΑΜΜΑ "ΠΕΡΙΒΑΛΛΟΝ 1 
(Ε.Π.ΠΕΡ.) 

ΣΥΠΡΜΜΤΟΔΟΤΚΖΗ Υ ΠΕΧΟΔΕ - Ε.Τ.ΠΑ 



ευρογαΜηενοοι 

Ε.ΤΑΑ 


ΣΧΕΔΙΟ ΧΩΡΙΚΗΣ ΚΑΙ ΟΙΚΙΣΤΙΚΗΣ ΟΡΓΑΝΩΣΗΣ 
ΑΝΟΙΚΤΗΣ ΠΟΛΗΣ 
ΔΗΜΟΥ ΖΑΛΟΓΓΟΥ 


Πολεοδομική Οργάνωση 

ΟΙΚΙΣΜΟΣ ΒΡΑΧΟΣ Κ' 

ΝΕΟΣ ΟΙΚΙΣΤΙΚΟΣ ΥΠΟΔΟΧΕΑΣ · ΛΥΓΙΑ Β' 


Π.3.2.1 


ΟΜΑΔΑ ΜΕΛΕΤΗΣ 
ΣΥΜΠΡΑΞΗ ΜΕΛΕΤΗΤΩΝ: 

Τσακίρης Στυλιανός. Χωροτάκτης / Πολεοδόμος 

Κοντομότης Μαρίνος, Γ εωλόγος 



ΣΤΕΛΙΟ&ΗΤ. ΉΜΆίΡΗΣ 

ΔΒΊΛΩΜ. Λ~· . · "/τ/Γ* Μ Π 
ΑΡ. λ 

ΑΓΓΕΛΟΥ ΠΥ». . >.,.·< ; · 15 27 

Α.Φ.Μ.: 01β*3:.:< [ - Λ'Γ-Υ. ι . . .ΗΜΩΝ 
ΤΗΛ 210 77 57 :·1 ■ ►. Ί 4170 643 742 


Μωυσιάδη Θεοδούλη, Συνεργάτης Χωροτάκτης / Πολεοδόμος- 
Ειδικός σε θέματα 015 

Αργυρόπουλος Δημήτρτος, ΕΛικός Σύμβουλος Μηχ. Π * ρ * άλ ^ί’7ΜΏΕΜ ^ 
Κάμπας Κων/νος, Σύμβουλος Μηχ. Περιβάλλοντος Γ ΕΓ Ο Λ Ο Γ 

Οικονδμου Γεώργιος, Ειδικός Σύμβουλος ΣυγχοινωντοΑόγ®*^^^^ 
Λιόντος Γεράσιμός, Ειδικός Σύμβουλος Υδραυλικός 
Στάττττας Νικόλαος. Ειδικός Σύμβουλος Γ εωλόγος 


_ ΠΑΡΑΣΚΕΥΗ 

032*54011 ΔΟΥΑΓ ΠΑΡΑΣΚΕΥΗΣ 
ΤΜΛ 0006.15(1 


Γ\ 

3 ! 


ΕΛΕΓΘΜΚΕ 

Ο ΕτπίΑίττν* 

·ην ορ,η,. 3 ΙΙζ /*ς,ο«7 

*„■’· ι 1 -1 . Πεμ.^ι, μ^ιας Ηεειρου 

" ΙΧΜΛ 4·ί*«ΐΑ— 

ΘΕΩΡΗΘΗΚΕ 

ΟΠραοΜνοΦε 

ΡμΙ·ί\ϊ, ·' 

Ιαάν.ινα <0. 09.3^ 

Μ.Ε.Γ.Γ. 

Η Δινιρ.α 

ΕΓΚΡΙΤΙΚΗ 

ΑΠΟΦΑΣΗ 



ΑΘΗΝΑ, ΙΟΥΛΙΟΣ 2009 


ν»Χ 


ΚΛΙΜΑΚΑ 1:5.000 



























































ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



ΕΘΝΙΚΟ ΤΥΠΟΓΡΑΦΕΙΟ 


Για τεχνικούς Αογους στο σχεδιάγραμμα, 
έγινε σμίκρυνση, κατά ποσοστό 32 %) 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 32 % 


?ι 

§ 5 * 





























































































4876 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

























































































ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


4877 




































































































4878 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


















































































ΦΕΚ 417 ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 32 % 


I 




ϋΙϊϊϊ|ίίίί II Η 

ΗΙίΙ !10 1 ι|Φ|φ 




ά 

Η 

Ρ 

Ιί 


* α 


© 


X Μ 

1 5 

Μ Ο 

2 Ε 
δ ΐ 
< δ 

I § 
ι ■* 

ο. 



>11 
■ϋ* ^1 

2ϊ| 
ϊ Ϊϊ 

·=ι 


}Ι| 


Ιί 


ΓΤ73β3ΑΙ ΙΗ1ΊΑΥ ΧΤΟΜΥΟΝ 
ΙΟΙΚΟνννβΜΒυ 
Λ ΙΥ»βΤΟ3ν0υ ΗΧΚΛΘΛ3Ι7 


















































































































ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 32 % 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 0 2 % 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΦΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οάτοππ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΓΟΓπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ί ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ <αχ: 210 4071010 - ΐπίθεηθΐ: ΗΙΙρύ/νννννν.θΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

*Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.β ί. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΚρ://νννννν.Εί.<ΐΓ - θ-πΐίίΙ: νν85τπ35ΐ8Γ·8ΐ@σ(·(|Γ 





















































































